Программаһыҙ әҫәрҙәр ( Н.Ғ.Сабитовтың 4 полифоник миниатюраһы , 1951 ; Х.Ш.Заимовтың фп. өсөн 24 прелюдияһы , 1952 ) менән бер рәттән программалы музыка киң таралыу ала , унда әҫәрҙәрҙең исеме уларҙың йөкмәткеһен белдереп тора : М.З.Бәшировтың фп. өсөн “ Скерцо ” ( 1959 ) һәм “ Юмореска ” ( 1960 ) , А.Т.Кәримовтың ҡыллы ансамбль өсөн “ Ҡояшлы көн ” ( “ Солнечный день ” ; 1985 ) , флейта һәм эстрада ансамбле өсөн “ Шаян ел ” ( “ Озорной ветерок ” ; 1989 ) әҫәрҙәре һ.б. Баян өсөн Т.Ш.Кәримовтың “ Оҙатыу ” , “ Әкиәт ” ( “ Сказка ” ) , “ Полька ” , “ Экспромт ” ( бөтәһе лә — 60-сы йй . ) , Н.Я.Инякиндың “ Күңелле һүрәттәр ” ( “ Весёлые картинки ” ; 1967 , 1968 ) циклы һәм “ Өс скерцо ” ( “ Три скерцо ” ; 1969 ) ; халыҡ музыка ҡоралдары : аккордеон , балалайка , баян , гармун , думбыра , ҡурай өсөн А.К.Кукубаевтың концерт пьесалары , контрабас-балалайка һәм урыҫ халыҡ музыка ҡоралдары ансамбле өсөн И.И.Хисаметдиновтың “ Глория-блюз ” ( 1992 ) һ.б. ҙур урын биләп тора .